CELEX: 62012CA0548
Language: bg
Date: 2014-03-13 00:00:00
Title: Дело C-548/12: Решение на Съда (седми състав) от 13 март 2014 г. (преюдициално запитване от Landgericht Krefeld — Германия) — Marc Brogsitter/Fabrication de Montres Normandes Eurl., Karsten Fräßdorf (Пространство на свобода, сигурност и правосъдие  — Компетентност по граждански и търговски дела  — Регламент (ЕО) № 44/2001  — Специална компетентност  — Член 5, точки 1 и 3  — Иск за гражданска отговорност  — Договорна или деликтна природа)

5.5.2014   
            
            
               BG
            
            
               Официален вестник на Европейския съюз
            
            
               C 135/10
            
         Решение на Съда (седми състав) от 13 март 2014 г. (преюдициално запитване от Landgericht Krefeld — Германия) — Marc Brogsitter/Fabrication de Montres Normandes Eurl., Karsten Fräßdorf
   (Дело C-548/12) (1)
   
   ((Пространство на свобода, сигурност и правосъдие - Компетентност по граждански и търговски дела - Регламент (ЕО) № 44/2001 - Специална компетентност - Член 5, точки 1 и 3 - Иск за гражданска отговорност - Договорна или деликтна природа))
   2014/C 135/10
   Език на производството: немски
   
      Запитваща юрисдикция
   
   Landgericht Krefeld
   
      Страни в главното производство
   
   
      Ищец: Marc Brogsitter
   
      Ответници: Fabrication de Montres Normandes Eurl., Karsten Fräßdorf
   
      Предмет
   
   Преюдициално запитване — Landgericht Krefeld — Тълкуване на член 5, точка 1 от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (ОВ L 12, стр. 1; Специално издание на български език, 2007 г., глава 19, том 3, стр. 74) — Специална компетентност — Иск, подаден пред юрисдикция, която е компетентна в областта на деликтната отговорност — Хипотеза, в която непозволеното увреждане е извършено в рамките на договор, сключен между извършителя и потърпевшото лице и съдът по мястото на изпълнение на задължението се намира в друга държава членка — Определяне на компетентния съд
   
      Диспозитив
   
   Искове за гражданска отговорност като разглежданите в главното производство, с деликтна природа по националното право, трябва въпреки това да се считат за отнасящи се към „дела, свързани с договор“ по смисъла на член 5, точка 1, буква а) от Регламент (ЕО) № 44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела, ако укоримото поведение може да се счита за неизпълнение на задължения, които могат да бъдат определени като договорни предвид предмета на договора.
   
      (1)  ОВ C 101, 6.4.2013 г.